У ліпене 50 года Павал прымае рашэньне накіравацца ў Македонію і пачаць сваё эўрапейскае служэньне на зямлі Грэцыі. Рашэньне Паўла сфармавалася пад уплывам Лукі, які стаў вучням і памочнікам апостала. Урач, неабрэзаны празеліт, па імяні Лукан ці Лука паходзіў зь Неапаля, марскога порта горада Піліпы. Дарэчы, нядрэннае веданьне марской навукі мораплаваньня пацьверджвае месца ягонага паходжаньня. Дык вось, менавіта яму было суджана згуляць такую значную ролю у гісторыі хрысьціянства, бо менавіта ён стаў першым гісторыкам узьнікненьня хрысьціянства. Павал вельмі любіў Луку, бо быў ён мяккага складу, з душою пяшчотнаю, сціплым і верным свайму настаўніку. Дабраславеньне сышло на Луку ў Траадзе і ён упэўніў Паўла, што ў Македоніі ён знойдзе добрую глебу, каб пасеяць і ўзрасьціць зярняты веры ў Хрыста. Словы Лукі далі ўпэўненасьць сэрцу апостала і калі Павал убачыў ува сьне макіданяніна, які зваў яго, кажучы: “Прыйдзі ў Македонію і памажы нам”, Павал зразумеў, што Бог загадвае яму ісьці ў Македонію.